黑水河 (左江)

黑水河係左江嘅左邊支流，長197km，流域面積6025km²。

概況
呢條河嘅源頭又嗌新圩河或龐凌河，位置從廣西百色靖西市龐凌村嘅布頭屯地下河出口開始，向東南經過新靖、化峒、嶽圩西邊嘅74號界碑流入越南高平省，到高平市重慶縣之後轉向東，去到中國界後再轉向東南，嗰橛又嗌歸春河；之後經過德天－板約大瀑布，去到崇左大新縣碩龍鎮後再轉向東入返中國，行多4km後同下雷河匯合之後，個名又變返黑水河；跟住轉東南到江州區新和後同欖圩河匯合，最後喺江州區同龍州縣交界同左江匯合。

喺歸春河段附近屬中國同越南嘅交界，嗰邊雖然可以望到兩個嘅景，但周邊有好多邊防差人同軍佬一日廿四個鐘睺住有冇喺中國或越南嚟啲人蛇。

攷
 广西靖西 黑水河 360Doc个人图书馆
 QUÂY SƠN – DÒNG SÔNG KỲ THÚ Hội Khoa học Kỹ thuật Lâm nghiệp Phú Thọ

中國嘅河
類:廣西地理
類:越南地理
類:跨國河流